নোয়াখালীর চৌমুহনীতে এসির আগুনে পুড়ল ২৫ দোকান
নোয়াখালীর অন্যতম প্রধান বাণিজ্যকেন্দ্র  চৌমুহনী বাজারে এসির আগুনে ১৭টি জুয়েলারি, ৭টি কাপড় ও ১টি মনোহারী দোকানসহ ২৫টি দোকান পুড়ে ছাই হয়ে গেছে।  ফায়ার সার্ভিসের ৭ ইউনিট সাড়ে ৫ ঘণ্টা চেষ্টা চালিয়ে আগুন নিয়ন্ত্রণে আনে।
রোববার  রাত  ৮ টার দিকে চৌমুহনী বাজারের বাদমতলা রোডের মসজিদ মার্কেটে এ অগ্নিকাণ্ডের ঘটনা ঘটে।

স্থানীয় সূত্রে জানা যায়, রাত  ৮ টার দিকে চৌমুহনী বাজারের বাদমতলা রোডের মসজিদ মার্কেটের ভূঞা হোসিয়ারি নামক পাইকারী কাপড়ের দোকানে প্রথমে আগুনের সূত্রপাত হয়। মূর্হুতে মধ্যে আগুন চারদিকে  ছড়িয়ে পড়লে ২৫টি দোকান পুড়ে ছাই হয়ে যায়।
ঘটনার পর পরই ফায়ার সার্ভিস ঘটনাস্থলে পৌঁছলেও পানি সঙ্কট, ঘনবসতি ও ঘনঘন দোকান থাকায় আগুন নিয়ন্তণে বিঘ্ন ঘটে।
নোয়াখালী ফায়ার সার্ভিসের সহকারী পরিচালক ফরিদ আহমেদ বলেন যত টুকু জানা যায় , ভূঞা হোসিয়ারি কাপড় দোকানের  এসির আগুন থেকে অগ্নিকান্ডের সূত্রপাত হয়। প্রাথমিক ভাবে ধারণা করা হচ্ছে, এসিতে বৈদ্যুতিক শর্ট সার্কিটে এ আগুনের সূত্রপাত হয়।
বাজারে পানির সংকুলান না থাকায় বাহির থেকে পানি এনে প্রায় সাড়ে ৫ ঘন্টা চেষ্টা চালিয়ে ফায়ার সার্ভিসের ৭টি আগুন নিয়ন্ত্রণে আনতে সক্ষম হয়েছে।

বেগমগঞ্জ উপজেলা নির্বাহী অফিসার আরিফুর রহমান ঘটনার পর পরই ক্ষতি গ্রস্ত বাজার পরিদর্শন করেন।


নোয়াখালীর অন্যতম প্রধান বাণিজ্যকেন্দ্র  চৌমুহনী বাজারে এসির আগুনে ১৭টি জুয়েলারি, ৭টি কাপড় ও ১টি মনোহারী দোকানসহ ২৫টি দোকান পুড়ে ছাই হয়ে গেছে।  ফায়ার সার্ভিসের ৭ ইউনিট সাড়ে ৫ ঘণ্টা চেষ্টা চালিয়ে আগুন নিয়ন্ত্রণে আনে।